Diari Oficial de la Generalitat Valenciana


Sumari del DOGV 8180, del 29-11-2017 (2017/10847)

RESOLUCIÓ de 7 de novembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 109/13-AIA Navarrés.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10979


Data del document
:   07-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 7 de novembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 109/13-AIA Navarrés. [2017/10862]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 109/13-AIA Navarrés.  
  
«Declaració d'impacte ambiental  
Expedient: 109/2557 HNL.  
Títol: Pla Especial Campo de la Luz.  
Promotor: Ajuntament de Navarrés.  
Autoritat substantiva: Ajuntament de Navarrés.  
Localització: Polígon 3 (235 parcel·les) del terme municipal de Navarrés (València).  
  
1. Objecte del pla  
L'objecte del pla especial és desenvolupar i modificar el planejament general del municipi amb la finalitat de qualificar el sòl, regular-ne la protecció i establir les normes mínimes per a la redacció dels projectes tècnics que desenvolupen les infraestructures i les edificacions auxiliars necessàries per a generació d'energia elèctrica renovable i per a la protecció forestal de part del terme municipal.  
El pla especial en estudi ha tingut variacions en el seu àmbit des de la primera documentació presentada. En un inici es proposava una actuació en tres zones diferenciades, denominades sectors, si bé aquesta denominació correspon únicament a la terminologia del sòl urbanitzable.  
Els denominats sectors 1 i 2 s'ubiquen en aquest àmbit i corresponen a una superfície de 1.934.167 m² en els quals es proposa la inclusió de l'ús de generació d'energia solar al sòl no urbanitzable comú; el sector 2 correspon a la subestació transformadora.  
El sector 3 correspon a una superfície de 1.545.342 m² de sòl classificat com a sòl no urbanitzable protegit en què es proposava la seua reforestació.  
Després de diverses aportacions de documentació i en resposta al document de determinació de l'abast de l'estudi d'impacte ambiental emés des d'aquesta direcció general, amb data 28 de setembre de 2011, el pla ha patit diverses modificacions, i ha quedat finalment conformat per 245 parcel·les. Segons s'indica, per a l'elecció de les parcel·les en qüestió s'han seguit els criteris principals següents:  
- Selecció de terrenys amb nul·la incidència en la topografia de la zona, respectant els bancals existents i aprofitant tots els camins existents. De manera que el moviment de terres produït serà degut únicament a l'obertura de rases per al cablejat subterrani i per a la creació de la plataforma de la subestació.  
- Selecció dels terrenys més allunyats de la carretera CV-560 de la Diputació, de manera que es disminueix l'impacte visual.  
- Selecció de terrenys que compleixen els criteris establits en els diferents informes rebuts emesos pels diferents organismes consultats.  
  
- Selecció de terrenys que estan abandonats o cultius de baixa rendibilitat.  
Després de successives aportacions de documentació finalment els paràmetres del pla especial són:  
S'ha reduït la superfície afectada directament per l'activitat de 1.886.314 m² a 960.341 m². També es redueix la potència prevista de generació, que passa de 74 MW a 38 MW, amb la corresponent reducció de 75 centres de transformació a 38 centres.  
El sector 1, amb una superfície de 1.934.167 m², és sòl no urbanitzable comú al qual s'afig l'ús de generació d'energia elèctrica per mitjà de l'efecte fotovoltaic que posteriorment puga ser abocada a la xarxa de transport i/o distribució.  
Sector 2, amb una superfície de 47.853,1 m², inclosos en la superfície del sector 1. Es regula com a ús compatible l'establiment d'una infraestructura de transformació i l'evacuació de l'energia elèctrica que es genere.  
  
Superfícies afectades   
S. parcel·lària sectors 1 i 2 1.934.167 m²  
S. Sector 1. Zona de generació d'energia solar 1.891.385 m²  
Perímetres S. 1. Zona de generació d'energia solar 9.299 m  
Superfície S. 2. Zona de subestació 47.853 m²  
Perímetres S.2. Sector de subestació 918 m  
S. vinculada a l'activitat, incloent-hi camins 960.341 m²  
Perímetre de la zona vinculada a l'activitat 9.229 m  
S. ocupada per mòduls fotovoltaics 234.618 m²  
S. C.T. prefabricats de 1.000 kVA 611,8 m²  
S. subestació i edificis auxiliars 2.874,33 m²  
  
  
2. Tramitació administrativa  
2.1. Admissió a tràmit  
Amb data 10 de febrer de 2011, el Servei Territorial d'Urbanisme de València remet documentació i còpia de l'expedient municipal corresponent al Pla Especial Campo de la Luz al municipi de Navarrés, i sol·licita que s'emeta la declaració d'impacte ambiental, de conformitat amb el que estableix l'article 21, en relació amb l'apartat 8.g de l'annex I, del Decret 162/89, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
2.2. Informació pública  
La informació pública de l'expedient s'ha realitzat per mitjà de publicació en el DOGV núm. 6340, de 25 d'agost de 2010, i en el diari Levante de data 10 d'agost de 2010. No s'ha produït cap al·legació dins del termini i en la forma corresponent segons el certificat emés pel secretari interventor de l'Ajuntament de Navarrés.  
Segons el certificat emés pel secretari de l'ajuntament es realitza un segon sotmetiment a informació pública del Pla Especial Campo de la Luz de Navarrés i tots els seus documents integrants:  
- Pla Especial Campo de la Luz.  
- Estudi d'impacte ambiental.  
- Projecte bàsic del Pla Especial Campo de la Luz  
L'anunci va ser publicat en el DOGV núm. 7058, de 13 d'agost de 2013, i en el diari Levante de data 20 d'agost de 2013. Es va rebre una sola al·legació per part d'Iberdrola Distribución Eléctrica. S'adjunta l'informe emés pel tècnic redactor del projecte.  
Les al·legacions que s'han de tindre en compte ambientalment són:  
1. Iberdrola no té registrada cap sol·licitud d'accés i connexió, i indica que no hi ha en l'actualitat capacitat en la línia al·ludida per a l'evacuació de l'energia que produïsca la planta solar projectada.  
  
2. No s'han respectat les limitacions respecte a les reculades necessàries com a mínim de 15 metres respecte de la línia de 132 kV.  
3. S'hauria de preveure la incidència que la normativa forestal autonòmica té en el projecte.  
L'enginyer autor del projecte emet un informe en resposta a l'al·legació presentada, amb data 20 de setembre de 2013, en els termes següents:  
«1r. Iberdrola ratifica el seu informe de data 17 d'agost de 2010 en el qual s'indica que no hi ha sol·licitud formal del punt de connexió i accés per a poder avaluar la solució tècnica proposada per a l'eventual evacuació de l'energia elèctrica.  
2n. S'ha de tindre en compte l'al·legació efectuada sobre l'afecció de la línia de 132 kV en la redacció del projecte d'execució de l'hort solar, i han d'estar reculades les plaques solars a 15 m respecte a l'eix de la línia. En el projecte bàsic redactat s'ha tingut en compte una reculada d'11 m en compte de 15 metres, això no té influència en el replantejament realitzat, ja que únicament afecta al fet que s'eliminen 20 plaques sobre un total projectat de 165.224 plaques.  
3r. En la redacció del projecte d'execució de l'hort solar, a l'hora d'obtindre les autoritzacions administratives de la Direcció General d'Energia, s'ha de preveure lògicament el compliment de totes les normatives de prevenció de riscos laborals, forestals, etc.  
En conclusió, s'estima l'al·legació presentada per Iberdrola Distribución Eléctrica, i s'haurà de tindre en compte en la redacció del projecte de les diferents instal·lacions que componen l'hort solar projectat perquè la Direcció General d'Energia obtinga les autoritzacions administratives, encara que en aquesta fase actual d'aprovació de la modificació del planejament general a partir del pla especial es considera que l'esmentada al·legació no té cap repercussió significativa.»  
  
2.3. Peticions d'informació o documentació complementària.  
Al setembre de 2011 s'emet un document de determinació de l'abast de l'estudi d'impacte ambiental en el qual s'estableixen els continguts que s'han d'incorporar i el procediment que s'ha de seguir per a la tramitació de l'expedient.  
Al setembre de 2012 s'emet un nou requeriment de documentació en resposta a una documentació rebuda.  
Amb data 29 de juliol es rep el projecte modificat, el projecte de restauració i les normes.  
2.4. Aprovació provisional  
Per mitjà de certificat del secretari de l'Ajuntament de Navarrés es deixa constància de l'adopció de l'acord d'aprovació provisional del Pla Especial Campo de la Luz amb tota la seua documentació amb data 25 de setembre de 2013 per l'ajuntament en Ple.  
  
3. Informes sectorials  
Iberdrola  
En resposta a la sol·licitud d'informe realitzat per l'ajuntament de Navarrés, el 17 d'agost de 2010, aquesta societat informa que és necessària la sol·licitud formal d'accés/connexió de la planta fotovoltaica a les seues instal·lacions. Una vegada concretada la sol·licitud han de realitzar-se els estudis oportuns abans de tramitar el pla que comporta una possible connexió a la línia existent de 132 kV i que no és possible confirmar. Es recorda la legislació aplicable respecte a les limitacions i servituds que ha de preveure el pla especial.  
Servei Territorial de Medi Ambient  
En el seu informe de data 6 d'octubre de 2010, que respon a una consulta realitzada per l'ajuntament, s'indica que afecta la forest d'utilitat pública Alto de Tous, en unes zones xicotetes qualificades com a protegit i llit públic i una superfície considerada forestal. S'adjunten els plànols en què s'identifiquen aquestes zones.  
Conselleria d'Agricultura, Pesca i Alimentació  
En el seu informe del 17 de desembre de 2010, que respon a una consulta realitzada per l'ajuntament, la Direcció Territorial de València indica que s'ha sol·licitat un informe relatiu a la instal·lació d'una planta fotovoltaica de 20 MW en diverses parcel·les dels polígons 2 i 3 del municipi de Navarrés situades en sòl no urbanitzable de protecció agrícola. No s'oposa a la iniciació dels tràmits i els informes pertinents per a la seua autorització.  
Finalment indiquen que l'informe es condiciona a la renúncia o reintegrament per part del propietari d'aquelles subvencions que li pogueren correspondre en aplicació de la política agrícola comuna, a les parcel·les objecte de les actuacions.  
Servei de Patrimoni Arqueològic, Etnològic i Històric  
Amb data 3 de novembre de 2010, aquest servei resol autoritzar el projecte de prospecció arqueològica presentat per Intec 2000 Sistemas Fotovoltaicos en l'àmbit d'estudi, basant-se en uns fonaments i establint uns criteris per a la seua realització.  
Direcció General d'Energia  
Respecte a la suficiència del subministrament elèctric s'informa, el 28 de setembre de 2010, l'Ajuntament de Navarrés, en resposta a la consulta realitzada, de la legislació aplicable, de la necessitat de sol·licitar a l'empresa distribuïdora el punt de connexió i de la necessitat de la integració de la infraestructura elèctrica a instal·lar i de la que hi ha.  
Confederació Hidrogràfica del Xúquer  
En el seu informe de data 5 d'octubre de 2010, responent a la consulta realitzada per l'ajuntament, aquest organisme recorda la legislació aplicable al domini públic hidràulic, les proteccions que hi ha en les zones de servitud i policia (5 i 100 m a cada costat del llit, respectivament), la necessitat d'autorització i les prohibicions en zones de flux preferent o d'abocament a llit públic.  
Servei Territorial de Medi Ambient  
Amb data 11 de febrer de 2011 s'informa que l'àmbit territorial del pla no afecta espais protegits per la Llei 11/1994, d'espais naturals protegits de la Comunitat Valenciana, que no hi ha LIC ni ZEPA declarats, si bé hi ha àrees molt pròximes com ara el LIC Muela de Cortes-Caroig i la ZEPA Sierra de Martés-Muela de Cortes. Així mateix, s'indica que estan censades en la zona espècies d'aus catalogades. S'haurà de disposar de les corresponents mesures de protecció de l'avifauna i adequar les tanques al Decret 178/2005.  
  
Unitat de Camins Ramaders  
El 28 de febrer de 2011, aquesta unitat informa que el sector 1 està travessat de nord a sud pel camí ramader assagador del Matet, de 10 metres d'amplària legal, el qual està limitat per l'oest per la Canyada Real de los Guarañones, de 75 metres d'amplària legal.  
  
Servei de Paisatge  
En el seu informe datat el 10 d'octubre de 2011 s'indiquen les mesures d'integració paisatgística que s'han d'incorporar, la necessitat de preservar d'instal·lacions les zones amb topografia més abrupta i els espais forestals, entre altres les zones que formen part del paisatge de rellevància local Hoces del Cabriel, Muela de Cortes i Massís del Caroig, la necessitat de programar espacialment i temporalment la ubicació de les instal·lacions i evitar la dispersió d'aquestes i que les edificacions auxiliars no hauran de superar els 2,5 metres.  
Servei de Protecció de l'Ambient Atmosfèric  
En informe de 21 de febrer de 2011, s'indica que la documentació aportada s'adequa al Decret 104/2006, de 14 de juliol, del Consell, de planificació i gestió en matèria de contaminació acústica.  
Servei d'Ordenació Sostenible del Medi  
Amb data 4 d'abril de 2011, s'informa que el projecte no tindrà efectes apreciables sobre la Xarxa Natura sempre que es tinguen en compte les consideracions realitzades en l'informe i les mesures preventives i correctores proposades.  
  
4. Afeccions legals i ambientals  
4.1. Estratègia Territorial de la Comunitat Valenciana (ETCV). El Decret 1/2011 va entrar en vigor el 20 de gener de 2011, per la qual cosa es tindrà en compte per a l'aprovació del pla.  
4.2. Hidrologia. L'àmbit d'estudi ocupa el llit de dos barrancs. S'hauran de tindre en compte les consideracions realitzades per la Confederació Hidrogràfica del Xúquer en el seu informe.  
4.3. Riscos i recursos. La zona té riscos naturals. És elevat el risc d'erosió actual en les parcel·les de la zona nord que passa a ser molt elevat en tota la zona nord i est; la vulnerabilitat a la contaminació d'aqüífers és mitjana en tot l'àmbit del pla, i l'accessibilitat d'aquests és elevada en tota la zona nord i est.  
4.4. Sòl forestal. L'àmbit d'actuació afecta una xicoteta porció de sòl forestal, la qual haurà de ser exclosa. S'afecten, així mateix, dos camins ramaders la classificació dels quals ha de ser sòl no urbanitzable protegit d'acord amb el que estipula la Llei 3/1995, de camins ramaders.  
El risc d'incendi forestal inclou qualsevol zona urbanitzada que limite o s'ubique en sòl forestal. Cal aplicar la legislació respecte d'això.  
4.5. Patrimoni. El municipi té 25 jaciments arqueològics catalogats; 37 béns immobles etnològics un d'aquests, denominat Cuco de la Partida del Llano, s'ubica en l'àmbit d'actuació, i, a més, hi ha en el municipi un bé d'interés cultural i 2 béns de rellevància local. S'ha d'obtindre informe favorable al projecte d'acord amb el que estableix la Llei 4/1998, d'11 de juny, de la Generalitat, del patrimoni cultural valencià.  
4.6. Espais naturals protegits. No hi ha en l'àmbit d'actuació cap espai natural dels previstos en la Llei 11/1994, de 27 de desembre, d'espais naturals protegits de la Comunitat Valenciana. Tampoc afecta espais pertanyents a Xarxa Natura 2000. Si bé, la proximitat amb algun d'aquests espais sí que genera l'adopció de mesures de protecció específiques.  
4.7. Paisatge. De conformitat amb el que estableix la Llei 4/2004, de 30 de juny, d'ordenació del territori i protecció del paisatge (LOTPP), el paisatge actuarà com a criteri condicionant en la planificació territorial i urbanística. En aquest cas, l'impacte paisatgístic s'estima important i s'haurà de preveure el que estableix l'organisme competent en el seu informe.  
4.8. Fauna i flora. En tractar-se d'una zona amb un alt grau d'antropització, principalment de caràcter agrícola, la fauna està composta principalment per xicotets mamífers com ara rosegadors, alguns rèptils i aus. La flora la componen espècies agrícoles de secà com ara oliveres, garroferes i ametlers, una zona de pinar, zones de matoll mediterrani i espècies ruderals.  
4.9. Xarxa de sanejament. L'EDAR de Navarrés dóna servei al municipi, el cabal de projecte és de 875 m³/any i en l'actualitat el cabal és de 504 m³/any. L'actuació no produirà un volum estimable d'aigües residuals.  
4.10. Residus. El municipi s'inclou en les zones X, XI i XII, àrea de gestió 2 del Pla Zonal de Residus, aprovat per l'Ordre de 24 d'octubre de 2004, del conseller de Territori i Habitatge.  
4.11. Contaminació acústica. L'instrument d'ordenació aporta un estudi acústic d'acord amb la Llei 7/2002, de 3 de desembre, de protecció contra la contaminació acústica i el Decret 104/2006, de 14 de juliol, del Consell, de planificació i gestió en matèria de contaminació acústica. L'informe del servei competent conclou que es compleixen els límits de l'ús industrial.  
4.12. Contaminació del sòl. La producció i distribució d'energia elèctrica està entre les activitats considerades com a potencialment contaminants del sòl incloses en l'annex I del Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
4.13. Infraestructures de transport. La CV-560 constituïa el límit del denominat sector 1 en la documentació inicial que s'ha modificat.  
  
4.14. Xarxes d'abastiment. L'àmbit d'actuació està travessat per una línia d'alta tensió de 132 kV, a la qual es pretén evacuar l'energia generada, si bé no es disposa en l'actualitat de punt de connexió.  
  
  
5. Consideracions ambientals  
L'àmbit d'actuació del pla especial s'ubica sobre una zona principalment agrícola, i hi ha als voltants algunes granges i algun habitatge. També hi ha dos llits de barrancs i algunes xicotetes zones de sòl forestal. No es cataloguen espais protegits en l'àmbit d'actuació, encara que sí en els voltants.  
La fisiografia del terreny és ondulada en la major part de l'àmbit d'actuació, la qual és cada vegada més abrupta si ens desplacem en direcció nord-est flanquejant aquest límit del sector el Alto de Tous.  
Avaluada la documentació tècnica que s'ha tramés, es realitzen les consideracions següents:  
En l'última documentació aportada s'indica que s'ha alçat la topografia del terreny i que això ha sigut un dels factors que ha provocat la disminució de la superfície afectada per l'actuació. Tal com s'ha indicat amb anterioritat, la superfície de l'actuació ha disminuït considerablement en compliment d'uns condicionants establits pel promotor que incorporen les exigències legals i els requisits indicats en els informes de les diverses administracions consultades.  
  
Una de les afeccions principals que generen aquest tipus d'instal·lacions en la fase de construcció es deriva de l'execució de les rases per a soterrar les línies d'evacuació. El projecte presentat únicament descriu les rases per a l'evacuació de l'energia des de cada un dels centres de transformació a la subestació transformadora. No es detallen en els plànols les rases a realitzar entre mòduls fotovoltaics i centres de transformació, si bé si que s'inclou el detall de les seues dimensions en funció del nombre de conductors que s'hi han d'incloure i en algun moment es quantifiquen en més de 7.000 metres lineals.  
S'ha d'evitar la dispersió de xicotetes instal·lacions per tot l'àmbit del pla, la qual cosa generaria una afecció paisatgística greu. En tot moment s'ha indicat que es tracta d'una sola instal·lació, no obstant això en alguna documentació, incloent-hi l'informe sobre al·legacions, es parla de distintes instal·lacions. S'haurà d'incloure en la normativa del pla especial les mesures d'integració paisatgístiques proposades en l'estudi, incloent-hi la programació espacial i temporal d'execució de les instal·lacions.  
Com a justificació per a aquesta instal·lació de grans dimensions, s'argumenta la urgent necessitat de subministrament elèctric a la comarca. Respecte a això, cal indicar que en altres municipis de la comarca (Quesa, Bolbaite, Chella) es promouen instal·lacions semblants. A causa d'això i a la limitada capacitat de transport de la xarxa existent, es considera un condicionant limitant la disponibilitat del punt de connexió per a l'evacuació de l'energia produïda.  
La viabilitat de l'actuació està condicionada a la concessió per part de l'empresa de distribució elèctrica del punt d'abocament de l'energia elèctrica produïda a la xarxa de distribució. S'indica que el punt d'entroncament es realitzarà en la línia que discorre per l'àmbit d'actuació, per això la línia aèria associada a la instal·lació serà una línia de 50 metres. La no-concessió del punt d'entroncament suposarà la no-viabilitat del projecte.  
Així mateix, s'indica que la nova subestació, a més d'utilitzar-se com a subestació transformadora per a elevar la tensió de 20 a 132 kV, s'utilitze com a central de distribució a partir de la qual partisquen noves línies de 20 kV per a reforçar l'actual sistema de distribució de la comarca. Aquest últim punt seria objecte d'un altre projecte la viabilitat ambiental del qual hauria de ser avaluada, si escau.  
El plec de condicions presentat no correspon al projecte en estudi. Es tracta del plec de condicions d'una convocatòria d'ajudes de l'IDAE, no corresponent a les instal·lacions projectades.  
Respecte al pressupost aportat, el capítol de mesures preventives i el programa de vigilància ambiental inclou actuacions que no ho són, com ara l'ancoratge dels bastidors al terreny o la instal·lació d'enllumenat exterior en la zona de la subestació; no descriu adequadament algunes mesures com ara la gestió de residus, i altres no s'inclouen, com ara el cas de les mesures per al control de l'erosió. Finalment, s'inclou un subcapítol corresponent al programa de vigilància ambiental en què descriu les actuacions que ha de dur a terme la direcció ambiental de l'obra, sense que estiguen aquestes descrites o valorades anteriorment (control de processos erosius, control d'avifauna, control moviment de terres, protecció del patrimoni arqueològic [?]).  
  
Segons s'indica, s'ha realitzat una prospecció arqueològica i s'afecta el patrimoni cultural, per la qual cosa en aplicació de la llei de patrimoni s'ha d'obtindre informe favorable de patrimoni, en els termes que s'estipulen en la llei esmentada.  
Respecte al projecte de restauració presentat, el document presentat no constitueix un projecte de restauració. Com a única descripció de les actuacions a realitzar està «L'objecte d'aquest projecte és definir les obres necessàries per a poder tornar els terrenys, ocupats per la instal·lació, al seu estat original, i establir el pla de restauració o d'obres i treballs per a la correcció dels efectes derivats de les activitats o usos desenvolupats, i la reposició dels terrenys al seu estat original, que haurà de ser executada quan acaben aquestes activitats o usos.  
  
En el nostre cas, únicament són objecte de desmantellament i demolició les instal·lacions executades en les parcel·les de la zona 1, i tornar els terrenys al seu estat original. La majoria de terrenys a ocupar per instal·lacions fotovoltaiques estan en estat d'abandó, o bé es tracta de cultius de secà de baixa rendibilitat, i són de titularitat privada. Una vegada acabat el desmantellament i la demolició de les edificacions, els terrenys quedaran aptes per al cultiu, i seran entregats als respectius titulars perquè realitzen l'explotació d'aquests, de la manera que consideren oportuna.  
Per tant, es considera que en aquestes parcel·les no cal establir un pla de restauració per a la correcció dels efectes derivats de l'activitat fotovoltaica, ja que una vegada que es desmantellen les instal·lacions, els terrenys seran entregats als seus titulars, en estat adequat per al seu posterior cultiu. Així, en el nostre cas, únicament es considera necessari dur a terme el desmantellament de la instal·lació i la demolició dels centres de transformació prefabricats.»  
  
La necessitat de presentar un projecte de restauració de la zona es va comunicar al promotor en el document d'abast emés. Si bé es descriuen els elements a desmantellar, no s'han descrit les accions a dur a terme per a restaurar el terreny al seu estat original, la demolició dels centres de transformació, l'eliminació de les tanques o què succeirà amb les línies soterrades.  
Així mateix, s'indica que «Les parcel·les dins de la zona 2 afectades per la instal·lació de la nova subestació i d'un tram de línia aèria d'alta tensió de 50 metres no són objecte del projecte de restauració, ja que aquestes instal·lacions continuaran en funcionament una vegada acabada la vida útil de la instal·lació solar fotovoltaica, atés que amb la construcció de la nova subestació s'aconseguirà reforçar la xarxa de distribució de 20 kV que hi ha a la comarca de la Canal de Navarrés».  
Aquesta situació no és acceptable, i s'ha de preveure el desmantellament de la instal·lació completa.  
S'aporta l'autorització del projecte de prospecció arqueològica sol·licitat per un particular. L'informe aportat es refereix en tot moment a l'àmbit inicial del pla especial. La prospecció arqueològica podrà adaptar-se a l'àmbit establit per aquesta declaració per a l'obtenció del corresponent informe favorable.  
  
Consideracions jurídiques  
1. El pla especial examinat, en virtut del que disposen els articles 2 i 3 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, es pot considerar, d'acord amb l'article 2.g, una zona de reduït àmbit territorial, en el qual la protecció del medi ambient i la integració ambiental poden aconseguir-se de forma semblant, bé per mitjà de l'aplicació de l'avaluació ambiental del pla o de l'avaluació d'impacte ambiental del projecte que el realitza. En aquest cas, és més convenient realitzar aquesta última, ja que tot l'àmbit del pla es destina a albergar un ús la implantació del qual està sotmés a avaluació d'impacte ambiental, i el projecte bàsic d'instal·lació del qual s'avalua conjuntament amb el pla.  
  
2. El projecte examinat constitueix un dels supòsits fàctics en què és preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament i de l'article 24 de la Llei 10/2004, de 9 de desembre, de la Generalitat, del sòl no urbanitzable i la seua modificació recollida en la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat.  
3. En l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el reglament d'impacte ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
4. L'article 15 del Decret 85/2013, de 28 de juny, del Consell, pel qual s'aprova el reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Per tot això, i fent ús de les facultats legalment establides, formule la següent  
  
Declaració d'impacte ambiental  
  
Primer  
Estimar favorable, només als efectes ambientals, el Pla Especial Campo de la Luz a Navarrés, juntament amb el projecte d'instal·lació fotovoltaica de 38 MW en les denominades zona 1 i zona 2 (incloses en la taula següent), d'acord amb la documentació presentada, i excloure de l'àmbit del pla especial la zona 3 i atindre's als condicionants establits en el punt segon.  
  
  
Polígon Parcel·les  
3 Zona 1 Zona 2  
 355 788 263 393 781 987 509\* 803 725 255 267  
 614 067 418 428 308 850 847 561 687 687 268  
 576 045 345 736 278 896 949 357 952 688 269  
 337 647 306 705 278 221 078 540 036 707 270  
 835 684 279 711 795 217 621 280 821 710 271  
 502 992 398 382 995 455 487 916 470 714 274  
 781 109 347 280 160 290 013 259 972 717 278  
 230 749 484 432 595 866 821 180 879 718 276  
 962 574 350 318 128 618 538 438 482 732 275  
 392 573 596 272 922 572 894 860 934 733 277  
 059 135 711 616 457 269 540 958 013 692  
 905 367 961 372 760 576 717 666 349 273  
 108 948 966 911 469 717 530 609\* 674 297  
 294 460 635 803 277 990 894 880 342 296  
 812 133 148 409 161 575 000 208 497   
 859 135 463 871 528 697 456 394 902   
 783 108 575 778 057 325 767 541 985   
 458 163 532 647 325 140 999 741 811   
 407 482 953 850 488 561 336 944 633   
 361 803 376 979 447 577 537 619\* 681   
 209 205 727 854 516 552 538 620\* 682   
 283 838 372 661 785 324 539 625\* 683   
 197 731 971 978 534 060 542 626\* 683   
 464 284 563 172 959 025 971 449 320   
 258 045 709 690 348 753\* 052 164 199   
  
  
\*Parcel·les excloses  
  
Segon  
Condicionants  
1. En el cas que s'haja d'executar una línia d'evacuació diferent de la descrita en el projecte, la viabilitat ambiental d'aquesta haurà de ser avaluada i determinarà la viabilitat de la instal·lació.  
2. Amb anterioritat a l'inici de les obres, a més de les llicències o autoritzacions pertinents, haurà d'obtindre autorització per al punt de connexió atorgat per la companyia elèctrica corresponent.  
3. El projecte de restauració i demolició haurà d'ajustar-se a les consideracions anteriorment exposades.  
4. S'ha d'obtindre l'informe favorable a l'actuació de la Direcció General de Patrimoni Cultural Valencià d'acord amb el que s'estipula en la Llei 4/1998, d'11 de juny, de patrimoni cultural valencià. Aquest informe haurà d'ajustar-se a les parcel·les afectades per l'àmbit del pla especial.  
5. Es reduirà la superfície de la zona 1 i 2 a l'estrictament ocupada per les instal·lacions projectades, i eliminar de l'àmbit del pla especial la superfície restant de manera que quede:  
5.1. Àmbit del pla especial: parcel·les ocupades per instal·lacions més subestació.  
5.2. S'eliminaran, a més, de l'àmbit del pla especial, les parcel·les següents:  
- 508 i 509 per afecció a la forest catalogada V079 Alto de Tous.  
- 626, 625, 609, 620 i 619 (508 i 509) per afecció a sòl forestal.  
5.3. Les parcel·les següents compten amb camins que, en la documentació aportada, són travessats per les instal·lacions fotovoltaiques, situació que haurà de corregir-se: 688, 683, 681, 234, 673.  
6. S'ha d'incloure un article en la normativa en què es programe espacialment i temporalment la ubicació de les instal·lacions en el sòl destinat al pla especial; evitar la dispersió d'aquestes, i prioritzar el començament per les zones de cota més baixa i més allunyades dels camins i carreteres.  
7. No es permetrà l'evacuació de l'energia per mitjà de línies aèries des dels centres de transformació a la subestació, les quals hauran de ser subterrànies, per tant s'hauran d'eliminar les instal·lacions que així ho requerisquen.  
8. No constitueix l'objecte d'aquesta declaració la utilització de la subestació transformadora per a la distribució d'electricitat a la comarca per mitjà de línies de 20 kV, per la qual cosa, s'haurà d'incloure aquesta instal·lació en el projecte de restauració.  
9. S'ha d'incloure en el projecte el plec de condicions corresponent a la instal·lació, i esmenar l'aportació errònia d'un altre document.  
10. Respecte a les mesures proposades per a la reducció de la contaminació lumínica, aquesta no existeix actualment a la zona. S'hauran d'ajustar al que disposa el Reial decret 1890/2008, de 14 de novembre, pel qual s'aprova el reglament d'eficiència energètica en instal·lacions d'enllumenat exterior i les seues instruccions tècniques complementàries EA-01 a EA-07.  
11. Cal modificar les normes urbanístiques del pla especial.  
  
Les disposicions generals i tots els articles que facen referència a l'àmbit d'actuació s'hauran d'ajustar al que disposa aquesta resolució.  
  
Article 2. Zonificació  
S'haurà d'eliminar la zona 3.  
Article 8  
S'haurà d'eliminar la nota inclosa i aportar l'informe del Servei de Paisatge que corrobore allò que s'ha indicat en la nota esmentada.  
Article 11. Condicions d'edificació  
S'han d'eliminar els paràgrafs entre cometes:  
- El condicionament de camins existents «o, si escau, l'execució de camins de nova planta, si cal», i la implantació de les instal·lacions, no modificarà l'escorrentia de la zona.  
  
- Les xarxes d'extracció d'energia des dels centres de transformació fins a la subestació hauran de discórrer en rasa per sota dels camins que hi ha, i complir la seua legislació específica. «En el cas que això no siga viable i amb l'autorització prèvia dels òrgans competents, es podrà realitzar l'extracció d'energia per mitjà de línies aèries que en qualsevol cas hauran de disposar de dispositius de protecció de l'avifauna pertinents i complir el reglament de línies d'alta tensió.»  
Respecte a les mesures proposades per a l'eliminació de la contaminació lumínica, se substituirà el text existent pel següent:  
«Les mesures proposades per a la reducció de la contaminació lumínica s'hauran d'ajustar al que disposa el Reial decret 1890/2008, de 14 de novembre, pel qual s'aprova el reglament d'eficiència energètica en instal·lacions d'enllumenat exterior i les seues instruccions tècniques complementàries EA-01 a EA-07.»  
  
Article 14. Règim de la zona de servitud dels marges dels llits  
S'ha d'eliminar el paràgraf: «Es realitzarà seguint el procediment previst en la corresponent legislació aplicable la modificació de les limitacions legals en matèria d'aigües, i en els articles 68 a 70 de la LOTPP.»  
Article 16. Règim aplicable a les forests catalogades  
S'ha d'eliminar aquest article perquè no hi ha afecció a forests catalogades després d'eliminar les parcel·les que produïen alguna afecció.  
  
Article 17. Règim de la zona de servitud del patrimoni cultural  
S'haurà de modificar el contingut d'aquest article i adaptar-se al que estipula la Direcció General de Patrimoni Cultural en el seu informe.  
  
Article 24. Programació temporal i espacial de les instal·lacions  
S'ha d'eliminar el text:  
«Com a resultat de l'informe favorable sobre l'estudi d'integració paisatgística, s'ha d'evitar la dispersió de les instal·lacions, de conformitat amb l'article 13 de la LOTPP, i prioritzar el començament de les obres per les zones de cota més baixa i més allunyades de camins i carreteres, en cas de programació temporal i espacial de les instal·lacions.»  
i substituir-lo per:  
«A fi d'evitar la dispersió de les instal·lacions, s'ha de programar l'execució temporal i espacial i prioritzar el començament de les obres per les zones de cota més baixa i allunyades de camins i carreteres. No es permet el fraccionament de la instal·lació projectada».  
CAPÍTOL II. Sòl no urbanitzable protegit  
Aquest capítol ha de ser eliminat per no incloure l'àmbit d'actuació sòl amb aquesta classificació.  
Article 26. Modificació del pla especial  
S'ha d'afegir el paràgraf: «qualsevol modificació que comporte una variació en l'àmbit del pla especial haurà de ser consultada a l'òrgan competent perquè avale la seua viabilitat ambiental.»  
  
Tercer  
Notificar als interessats que contra aquesta resolució, atés que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Quart  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
  
València, 24 de març de 2014.- El director general d'Avaluació Ambiental i Territorial: Juan Giner Corell.»  
  
València, 7 de novembre de 2017.- El director general de Medi Natural i d'Avaluació Ambiental: Antoni Marzo i Pastor.